Група армій Рупрэхта Баварскага

Гру́па а́рмій Кронпрынца Ру́прэхта Бава́рскага () — воінскае аб'яднанне імперскай Германскай арміі падчас Першай сусветнай вайны. Удзельнічала ў баявых дзеяннях у складзе Заходняга фронта з 28 жніўня 1916 года да канца вайны. Была створана на базе часовай армейскай групы Гальвіца пад началам генерала ад артылерыі Макса фон Гальвіца, якая дзейнічала ў перыяд з 19 ліпеня па 28 жніўня 1916 года.

 Гісторыя баявых дзеянняў 
У пачатку бітвы на Соме (ліпень 1916) нямецкая 2-я армія павялічылася настолькі, што было прынята рашэнне падзяліць яе на дзве арміі. 19 ліпеня на базе правага (паўночнага) крыла была зноў створана 1-я армія. Былы камандзір 2-й арміі генерал ад інфантэрыі Фрыц фон Белаў прыняў камандаванне 1-й арміяй, а 2-я армія атрымала новага камандуючага генерала ад артылерыі Макса фон Гальвіца. Фон Гальвіц таксама быў прызначаны камандзірам армейскай групы Гальвіц, каб каардынаваць дзеянні абедзвюх армій на Соме.

28 жніўня 1916 года да армейскай групы былі дададзеныя яшчэ дзве арміі (6-я і 7-я), яна стала групай армій, атрымала новага камандуючага — генерала-фельдмаршала Рупрэхта Баварскага і назву — Група армій Кронпрынца Рупрэхта Баварскага ().

Была распушчана 11 лістапада 1918 года.

 Склад групы арміі 

 1-я армія (генерал ад інфантэрыі Фрыц фон Белаў): ліп. 1916 — крас. 1917
 2-я армія (генерал ад артылерыі Макс фон Гальвіц, пасля генерал ад кавалерыі Георг фон дэр Марвіц, затым генерал ад інфантэрыі Адольф фон Карлавіц): ліп. 1916 — ліст. 1918
 6-я армія (генерал-палкоўнік Людвіг фон Фалькенхаўзен, пасля генерал ад інфантэрыі Ота фон Белаў, затым генерал ад інфантэрыі Фердынанд фон Куаст): жнів. 1916 — ліст. 1918
 7-я армія (генерал ад артылерыі Рыхард фон Шуберт, пасля генерал ад інфантэрыі Макс фон Боэн): жнів. 1916 — крас. 1917
 4-я армія (генерал ад інфантэрыі Фрыдрых фон Армін): сак. 1917 — ліст. 1918
 17-я армія (генерал ад інфантэрыі Ота фон Белаў, пасля генерал ад інфантэрыі Бруна фон Мудра): люты 1918 — ліст. 1918

 Літаратура 


 Спасылкі 

 The Soldier's Burden
 Die Deutschen Heeresgruppen im Ersten Weltkrieg
 Die deutschen Heeresgruppen Teil 1, Erster Weltkrieg


Катэгорыя:Ваенная гісторыя Германіі
Катэгорыя:Групы армій Германіі ў Першай сусветнай вайне